Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: ايهما تحب ان تكون ميسر او متدرب او مقيم ولماذا واكتر حاجه عجبتك في اختيارك ؟ رخاااممممممممممممممممممممممه الجواب: ههههههههه السؤال ده مايسألوش إلا حد من الفريق السعيد ميسر و متدرب هم الأفضل عندى و ماقدرش أقول إن واحد أحسن من التانية لأن ده خط و ده خط تانى خالص ميسر لأنى بعشق التدريب ببساطة يعنى و متدرب لأنى بحب جدا إنى أتعلم و أحس إن أفكارى و مهاراتى بتبقى أفضل غير إنى أحيانا باخد فرصتى أشارك برأيى كمتدرب أكتر منها كميسر

السؤال: هههههههههههههههههههه أمين احنا والمسلمين باذن الله الجواب:

السؤال: هههههههههههههه ربنا يزيدك يارب الجواب: ربنا يعمر بيتك

السؤال: يا بني يعني الله اكبر عليك بجد كل ما اتكلم معاك بتعقدني ربنا يحفظك بس حاضر نصيحة مقبولة وهعمل بيها ان شاء الله الجواب: هههههه التعقيد ده موهبة أصلا من ناحية تانية دول فكرتين اتعملتهم من بعض الناس و الكتب و تجربتى مع الثانوية مش أكتر

السؤال: معاك حق ان شاء الله هدعي وهدعيلك كمان حاضر هحاول هي فعلا الناس مبتبطلش كلام بس انا اتعودت فمعتش بسأل اما حكاية الاستمتاع دي بقي فصعبة شويتين مع المواد اللي مش بحبها الجواب: حاولى كده تتصرفى معاها بطريقة أو بأخرى مش شرط يبقى استمتاعك بمذاكرتها فى حد ذاتها ممكن تستمتعى بصاحباتك اللى معاكى فى الدرس بتاع المواد دى أو بخفة دم الأستاذ لو كان دمه خفيف يعنى أو حتى ترسمى كواكب و نجوم فى المذكرة الفكرة هنا إن عقلك مايبقاش شايف المادة دى كلها ع بعضها سواد عشان ماتبقيش بتكرهيها 100 لأن ساعتها لما تلاقى نفسك مضايقة أو يحصل حاجة ف حياتك مش لطيفة ممكن تهملى مذاكرتها باختصار المادة اللى ماتحبيهاش 100 بلاش تكرهيها 100 و دمتم سالمين

السؤال: والله كويس بس انا اجيب رمضان ازاي دلوقتي دا انا 4 مواعيد بايظين عندي الجواب: هههههههه ماهو مش لازم الدعوة تبقى ف رمضان ممكن تدعى فى أى وقت بس المهم بإخلاص و توكل صادق على الله و خلاصة الموضوع إنك تبقى واثقة فى ربنا و تعملى أقصى ما عندك فى الآخر بتتحل المهم حاولى ماتخليش المواعيد تفضل ملخبطة كده ع طول عشان بتأثر ع المذاكرة و خديها باستمتاع كده زى ماقلت لك قبل كده و كبرى دماغك من كلام الناس الناس بتبالغ ع طول

السؤال: يارب دايما هي المناهج لحد دلوقتي حلوة الحمد لله بس اللخبطة بقي في المواعيد عشان الجولوجيا دي الجواب: مسألة المواعيد دى عادى كده اطمنى بس انتى حاولى معاها شوية لغاية ماتتظبط و ادعى ربنا ييسرها لك أنا فاكر إنى كنت أيام رمضان فى تالتة ثانوى كنت أحيانا أدعى ع الفطار إن ربنا ييسر لى حكاية المواعيد دى

السؤال: ازيك اخبارك ايه الجواب: الحمد لله بخير و زى الفل و انتى أخبارك ايه دلوقتى مع الثانوية ؟

السؤال: هو بيني وبينك رخامه برخم علي صاحبي انت مالك بص هقولك بس عندي اجتماع 9 5 هخلصه واقولك انت ملكش علاقه بالاجتماع بس بعرفك يمكن تتنبأ الجواب: ههههههه أنا أستناك لما تبقى تيجى تقولى أسهل

السؤال: ههههههههههه انا بحاول اقدمك اي حاجه عشان تعرفني اصل انا حاليا فاضي مش فاضي اوي يعني الجواب: هههههههه طب تقول انت مين و تريح نفسك

السؤال: علمني يا ابي ليست بمعني بابا بل رافض كيف قارب صبرك صبر ايوب النبي فكيف لا تسمع لاصوات النباح ولا صوت الغبي علمني يا ابي ولا تقولي الامر سهل علمني يا ابي وسر في تعليمي علي مهل ولا تقابل يا ابي طلبي ببخل الجواب: كنت بدل القوس ده حطيت بس الشدة على كلمة أبىّ كلمات جميلة

السؤال: جاوب على نفس ذات السؤال ذكرياتك فى المرحلة الخامسة ؟ الجواب: بسم الله الرحمن الرحيم هى ذكريات كتيرة أوى بما فيها و احنا قاعدين فى الميكروباص رايحين ع القاهرة و بنتفق نعمل أول جلسة ف التدريب مع بعض و احنا فى الجلسة لما كنا بنعرض جلسات التدريب و احنا أصلا مش عارفين فيها ايه جلستين الموازنة و الربح الاستمارة اللى وزعها صلاح و قال ماحدش يقراها فانوس رمضان اللى اشتريته ف آخر يوم تقريبا من الشارع اللى فيه الجمعية حبايبنا اللى كانوا بيسيبوا ساندويتشات كوك دور و يروحوا يجيبوا كشرى الناس الطيبين أهل قنا اللى اتعرفنا عليهم الاندهاشة بتاعة لما اكتشفنا إن الدليل المرة دى معقد و شكلنا لما مسكنا الدليل بملحقاته و هو تقيل كده فكرة إننا انتقلنا فى التدريب ده من التيسير البسيط للتدريب بشغله الجد موضوع إنهم رفضوا يخلونا نعمل جلسة تانى مع بعض على حد ما أتذكر عشان السبب اللى انت عارفة منظر الواحد و هو بيحضر جلسة مع إنه مش عارف حاجة عن 5 جلسات و لا حاجة قبلها لما كنا نروح السايبر و عندنا تحضير بعد شوية الجلسة اللى انت عملتها من غير تحضير و كانت عن الحاجات و الرغبات هه كفاية كده بقى

السؤال: تمام يا عمر اجابتك تاخد 10 10 بتشوف ان الشعر او قراءة الشعر افضل ولا قراءة كتاب في اي مجال علمي او ادبي حتي نثري مثلا الجواب: بشكل عام القراءة أفضل حاجة فيها إنها تكون متنوعة قدر الإمكان أو يعنى نص القراءة متنوعة و النص التانى فى التخصص ع راى الدكتور طارق و الفكرة هنا إنها هتكمل جوانب ناقصة فى عقل الإنسان و مشاعره و الشعر من أجمل الحاجات اللى تنضج المشاعر أكتر لكنى ماقدرش أقارن بينه و بين الحاجات التانية لأن ده حاجة و ده حاجة تانية

السؤال: بالرغم اني قريب منك او اعرفك شخصيا بس برضو بحس انك مجهول بالنسبة ليّ ياتري ده سمه في شخصيتك ولا ايه او بمعني اصح عمري ما شوفت عمر سلطان مثلا بعد الشر يااارب متضايق متعصب الجواب: هههههههه من ناحية متضايق أو متعصب فهى بتحصل بس بحاول يعنى ماتعصبش إلا ع حاجة تستاهل أما عن حكاية إنى مجهول فجايز لأن شخصيتى بتتكون من حاجات كتير أوى مع بعض و ربنا قدر لى إنى أتعامل مع ناس كتير و أتعرض لمواقف كتير متناقضة حتى و أعيش مشاعر كتير و بالتالى يصعب فهمى بدقة إلا لما تبقى اتعرضت لمواقف شبيهة أو شفتها و اتعلمت الأفكار اللى أرت علىّ و شفت الأشخاص اللى أنا اتعاملت معاهم أو ع الأقل أشخاص شبههم و هكذا ممممممم السؤال لسه مفتوح بس ده التفسير اللى خطر ببالى دلوقتى

السؤال: ههههههههههههه ربنا يعزك ياعمر يارب ويجعلك سببا من اسباب نهضة وعزة ورفعة تلك الامه يا كريـــم يلا يا عم مش حرمك من حاجة اهوه الجواب: أغلى حاجة ممكن تقدمهالى دعوة صادقة من قلبك أسأل الله لك مثل ذلك

السؤال: ع فكرهانا من الناس اللي لما لقيتك ع اسك قلت اشترك فبسألك اكتشفت بعد كده السؤال كمجهول فكملت وهو الموضوع مش موضوع كسوف خالص انا ممكن اقولك انا مين بجد يا عمر بعيدا عن الهزار بقي انا مين لو تحب الجواب: ايه ده يعنى انت اشتركت ع أسك بسببى ربنا يعمر بيتك اعمل اللى يريحك و أنا ماعنديش مشكلة أسئلتك واضحة

السؤال: طيب وبيتعمل فين الجواب: دور عليه ع النت

السؤال: إيه تحليل مايرز بريجز دا الجواب: تحليل للشخصية سمعت إن دقته تزيد عن 60 تقريبا

السؤال: بلاش ليه يا عمر السؤال كمجهول مش كانت عادي شوفت بقي الفضول بيعمل ايه فينا الجواب: هههههههههه بص خلينى أقولك كذا حاجة 1 كنت لاغى حكاية السؤال كمجهول دى بس اتضح لى إن بعض الناس بتتكسف تسيب اسمها و أحيانا ممكن يبقى ليهم حق برضه فرجعتها 2 أنا بالفعل عندى فضول شديد جدا حتى تحليل مايرز بريجز قال كده شخصية تنطلق بهدف فهم العالم 3 لما رجعتها قلت هكبر دماغى و مش مشكلة الاسم بس الظاهر إن بعض الناس بتدخل تسأل كمجهول و هى مش شايفة الاختيار أصلا فأنا قلت ألفت انتباههم يعنى 4 بفهم السؤال بوضوح أكبر لما بعرف اللى بيسأله مين لأن بعض الأسئلة تحتمل أكتر من وجه لفهمها و كل واحد بيبقى قصده من السؤال حاجة

السؤال: يعني متفضلش مشرفه علشان مسلم ؟ مع اني عارف اجابتك بس احب اسمعها منك الجواب: ههههههه فيه فرق بين الحكم على الشخص كعالم و الحكم عليه كإنسان بطبيعة الحال كل المسلمين أقرب لقلبى كبشر لأننا نتفق فى اعتقاد واحد لكن حتى ده ماينفعش يدينى الحق أدخله فى أحكامى على الناس لأن فى النهاية الحكم على الإيمان ده حاجة عند ربنا سبحانه و تعالى مش بتاعتى أنا أما اللى قدامنا فهو الظاهر لو لاحظت أنا قلت حد يكون درس الانتاج العلمى أو درس حياتهم الشخصية ع أساس يقدر يفضل واحد منهم علميا أو شخصيا بس بشكل عام يعنى أنا أصلا مش بحب الحكم على الناس أبدا

السؤال: ايه رأيك في اينشتين هو افضل ولا مصطفي مشرفه الجواب: السؤال ده محتاج حد درس الانتاج العلمى لآينشتاين و الإنتاج العلمى لمصطفى مشرفة أو يكون درس حياة ده و حياة ده و أنا مادرستش إنتاجهم كويس و لا درست حياتهم ماقدرش أحكم

السؤال: دي سلسله قصص جامده الجواب: بصراحة ماستهوتنيش يعنى أذواق بقى

السؤال: صرخه الرعب ؟ اسمها ايه ؟ الجواب: مش فاكر

السؤال: دي لغة ترجمه الجواب: قصدك لغة برمجة ؟

السؤال: جربت تقرا كتب ادب رعب ؟؟ الجواب: رعب بجد يعنى لأ بس قرأت رواية واحدة من سلسلة صرخة الرعب الكلام ده كان زمان بس ماكانتش رعب أوى يعنى ولا حاجة من ناحية تانية مش بحب جوّ الرعب ده ساعات بحس إنى بقرأ مرض نفسى و خلاص خصوصا مع المبالغات السيئة جدا

السؤال: تمام يا عمر هل فريقكم محتاج لمتطوعين ؟ الجواب: فى الوقت الحالى لا لكن فى المرحلة الجاية من شغلنا و لما نيجى نوسع النشاط هنحتاج إن شاء الله

السؤال: يعني انت ضد انك تشتغل في الدراسة ؟ باستفاضة لو سمحت بدأت اتعود علي رغيك بهزر اكيد الجواب: أنا النمرة غلط يا عماد يابنى دانا كان أصعب حاجة علىّ فى ثانوية عامة إنى اضطررت أوقف نشاطى فى الدراسة و ماكنتش دايما بوقفه ف الأول كمان هى بس المسألة إدارة الأولويات الجامعة دى دنيا تانية جديدة داخلينها و شغل الفريق مش سهل أبدا و مجهوده كبير أوى ده بالنسبة للأعضاء فما بالك لو كنت القائد بالذات فى المرحلة اللى داخلين عليها إن شاء الله فمينفعش أشتغل للفريق كهواية ثانوية ع جنب من ناحية تانية ماينفعش أدخل الجامعة و أنا أصلا مش فايق لها بسبب الفريق فالحل ببساطة إن الترم الأول اجازة بحيث نكون صفينا دماغنا و عرفنا الدنيا بتاعة الجامعة ماشية ازاى و ازاى نتأقلم معاها حتى وقت تصفية الدماغ ده بيكون مفيد فى التفكير فى الحاجات الجديدة اللى نعملها ف الفريق كل واحد لوحده من ناحية تالتة زى ما قلت لك هيبقى فيه مساحة أعرف عن اتحاد الطلبة و الأسر اللى فى الجامعة و الحاجات دى فهو مش توقف عن النشاط تماما من ناحية رابعة فيه فرص تانية للتطوع فى أشياء تانية لكنها لسة احتمالات مش مؤكدة ممكن أشتغل فيها ف الجامعة إن شاء الله و دمتم سالمين بس مع ملاحظة إنى مش من أنصار إن الواحد يشتغل شغل التطوع أيام الثانوية رغى أهو مش حارمك من حاجة

السؤال: عمر انت حاليا بتعمل ايه يعني في مجال التطوع نتكلم جد شوية احم احم الجواب: بص يا سيدى دلوقتى تم انتخابى كقائد لفريق ممكن من أقل من شهر ربنا يستر و مايخلعونيش هههههههه فباقى الاجازة إن شاء الله هنكون بننظم بعض الحاجات فى الفريق إن شاء الله لكنى هتوقف حتى عن شغل الفريق هنعمل اجازة أثناء الترم الأول من السنة الجاية دى إن شاء الله عشان نعرف ننظم نفسنا فى الجامعة كويس فى الجامعة بقى إن شاء الله هبقى أشوف شغل اتحاد الطلبة و الأسر شكله عامل ازاى و أقرر إذا كنت أدخل فيه و لا لأ و إذا دخلت فيه أضع فيه مجهود كبير و لا حاجة ثانوية بس و ربنا ييسر الخير

السؤال: ربنا يكرمك يا عمر انت بجد من الناس اللي بحبهم اوي مكدبش عليك في الاول كانت العلاقه مابينا عادي بس بعد ماعرفتك حبيتك الجواب: تسلم يا أستاذنا ربنا يرفع قدرك فى الدنيا و الآخرة يا رب

السؤال: خلاص يا عمر وانا والله مش مهم تعرف انا مين ياراجل كبــر مخــك الجواب: ههههههه مانا مكبره أهو و كنت مبسوط بأسئلتك

السؤال: تمام الله معك يارب الجواب: الله يكرمك و يرفع قدرك

السؤال: ههههههههههه انا اول مره اعرف انك عنيد كده طب لو بتشوف احمد العطار ومحمد فايز والعالم العسل ديه ابقي سلملي عليهم الجواب: لا و الله أقولهم اللى مايتسمى بيسلم عليكم هههههههههه بهزر معاك طبعا كده أنا عرفت إنك كنت حاضر نادى التنمية البشرية و الاحتمالين اللى كانوا ف بالى اتغيروا بس ماكدبش عليك حكاية تخمين مين اللى بيسأل مش مهمة قد كده يعنى زى ما قلت لك من شوية

السؤال: منين من مصر بقى الجواب: المنصورة الدقهلية

السؤال: ماهى خططك المستقبليه ؟؟ الجواب: حاليا فى فترة إعداد ليها و لسة هتستمر شوية طبعا موجودة تصورات قديمة بس مالوش داعى أعرضها دلوقتى بما أنها بتتجدد

السؤال: ههههههههههههه بجد قول انا عايز اعرف عرفتني ولا لأه بس ع فكره الموقع ده حلو الجواب: ههههههه لا

السؤال: حلو بروفايلك تم الفولو يا معلم الجواب: شكررررا مردودالك

السؤال: متقول الاحتمالات كده ولو مش عايز انا كده كده هقولك لازم في يوم من الايام الجواب: لا

السؤال: ادعى لى بهظر الغيب الجواب: حاضر يحصل ان شاء الله فى دعائى العام

السؤال: ادعيلى وهدعيلك وعلى فكرة انا غير اللى بيسئلك الجواب: ربنا يكرمك بس أنا هدعيلك ازاى و أنا مش عارف انت مين

السؤال: ايه عرفتني يعني كده خلاص الجواب: لا فى دماغى احتمالات بس مش مهم المهم إنى عرفت إننا بنتواصل مش مهم بقى ايه الأسئلة اللى انت سألتهالى و ايه الأسئلة اللى سألها حد تانى الفكرة كلها إنى ماكونش بضيع فرصة إنى أتعرف عليك

السؤال: عمر شايفلك مستقبل كويس ان شاء الله الجواب: الله يعمر بيتك ادعيلى كتير

السؤال: ههههههههههه انا واحد بتتواصل معاه ع الفيس ومش اول مره تعرفني الجواب: هههههههه تمام تشكر

السؤال: تمام يا عمر اشكرك الجواب: لا شكر على واجب خلينى أسألك هل انت حد بتواصل معاه ع الفيس مثلا و لا أول مرة نتعرف ؟

السؤال: هههههههههه صح د طارق فعلا شكلك مذاكر كويــس بس د طارق قال ان القراءة السريعة فيما معناه وهم ولا حقيقة لها تعليقكم الجواب: هههههه أنا حافظه أصلا لو ركزت معاه شوية هتلاقيه بيقول إن القراءة التصويرية هى اللى وهم أما القراءة السريعة فهى مهارة هو قال كده حتى كان ذكر فى مرة إنه تدرب على القراءة السريعة فى أمريكا لما كان هناك فده مش تعليقى ده تعليقه هو

السؤال: ممكن تقع قبل ما تقوم كلمة جميلة بجد في بعد مدربين التنمية البشرية بتقول ان القائد الفعال والجيد هو الذي يقرأ كحد ادني كتابين في الشهر اي 400 صفحة حيث ان الكتاب الواحد 200 صفحة تعليقكم الجواب: اه ده الدكتور طارق السويدان ده أنا بشم ريحة كلامه من بعيد ههههههه هو كان قال كتابين فى الشهر عشان يبقى الشخص عنده ثقافة عامة لكن كان فى تدريب قيادى و لما كان بيتكلم عن المفكرين و كده كان بيقول 10 كتب و بحد أدنى خالص يعنى 7 كتب على حد ما أتذكر و أنا جربت أعمل الحكاية دى لكن لسة ماشى فيها بالتدريج و بشكل عام صعب جدا تحقق العدد ده من غير تعلم مهارات القراءة السريعة و فيه منتدى اسمه مهاراتى بيعلم الموضوع ده مجانا على حد علمى بالمناسبة نسيت فى السؤال اللى فات أشير للمركز المصرى للتطوع و مؤسسة 100 يوم الاتنين دول ممكن يفيدوك فى العثور على الناس اللى عندهم استعداد للتطوع و ده الموقع بتاع مؤسسة 100 يوم جايز يفيدك و ليهم صفحة ع الفيس لو تحب تتواصل معاهم أما المركز المصرى للتطوع فمش عارف إذا كان لسة شغال ولا لأ

السؤال: لا لا حرف الالف ع سبيل الهزار اكيد طب يا عمر مثلا دورات القيادة وما الي ذلك من دورات ممكن الاقي فين ومعلش سؤال كمان علشان يبقي 2 1 لو محتاج متطوعين يشاركوك حمله تطوعية ضد التدخين مثلا ممكن نقول ان السبيل الوحيد هو الجميعات الجواب: دورات القيادة تلاقيها فى مراكو التدريب المحترمة ايه هى بقى المراكز المحترمة لسة ماعنديش الخبرة الكافية أما لو عاوز متطوعين لحملة ضد التدخين أو كده فأول حاجة شوف الأول إذا كان فى حد شغال فى الموضوع ده و لا لأ سواء التدخين أو غيره لو لقيت حد يبقى روح اشتغل معاه أحسن لو مالقيتش أو لقيت اللى شغال مش بيشتغل كويس ضعف تنظيمى مثلا أو تأثير محدود و كده يبقى ساعتها فكر انت بقى ازاى تعملها بنفسك فى الحالة دى تلاقى المتطوعين فى الجمعيات زى صناع الحياة و رسالة و ممكن تلاقى متطوعين من المدارس أو العائلة أو أصدقاءك المصادر مفتوحة يعنى أى كائن بشرى هو متطوع محتمل و ممكن تعمل تعاون مع جمعية أو اكتر بحيث يتبنوا الفكرة بتاعتك و تبقى انت اللى بتقودها تحت اسم الجمعية أو الجمعيات دى و فى الحالة دى هيبقى المتطوعين بتوعهم هم اللى بيشتغلوا فيها و نصيحتى إنك ماتتساهلش أبدا فى اختيار المتطوعين أو الناس اللى تشتغل فى حاجة انت بتعملها لأن لو المتطوعين ماعندهمش جدية و التزام و اهتمام بالموضوع الحملة ممكن تقع قبل ماتقوم

السؤال: والدورات يا عمر بتبقي مقدمة من الجمعيات برضو ولا في مراكز مثلا ؟ احكيلنا كده معلش بقي يا ا عمر بتقل عليك الجواب: مبدئيا بلاش حرف الألف بتاع أستاذ ده لو على سبيل الهزار يمشى غير كده بلاش منه و عاوز أقولك إن الأسئلة من النوع ده من أكتر الأسئلة اللى بحبها بس تستحمل رغيى بقى اللى أنا جربته كانت التدريبات بتبقى عن طريق الجمعية أو المؤسسة القائمة على المشروع بس مش لازم تكون هى اللى بتقدم التدريب بنفسها ممكن تبقى متعاونة مع مركز تدريب أو مؤسسة تدريب هى اللى تعمل التدريب ده فى مشروع مشوارى على سبيل المثال كان التدريب اللى باخده بتقدمه المؤسسة الاستشارية للشباب و التنمية فى مقر جمعية الشباب للسكان و التنمية فالموضوع مرن على حسب اللى شغال فيه بيعمله ازاى بالظبط

السؤال: هل يا عمر موضوع انك تكون متطوع لازم تكون واخد دورات وكده زي ما انا قرأت قبل كده ع صفحتك ع الفيس بوك ماشاء الله خلي بالك انا بحسد ربنا معاك الجواب: هههههههه ربنا يكرمك لا مش لازم تبقى واخد دورات عشان تطوع فى المشاريع اللى مش تستلزم منك ده أصلا ممكن تعتبر التطوع هو دورة تدريبية كبيرة و عملية من ناحية تانية البرامج التطوعية المحترمة بتحتوى على تدريب للمتطوعين فيها أساسا لأن القائمين على المشروع بيكونوا عارفين المهارات اللى بيحتاجها المشروع ده بالذات و من ناحية تالتة بتحتاج تكون وخد دورات لو هتتطوع فى حاجة محتاجة ده زى مثلا لو هتتطوع كمدرب أو هتتطوع كقائد لفريق و هكذا

السؤال: بما انك متطوع ممكن اسألك انت تبع جمعية ايه الجواب: آه طبعا ممكن تآنس و تشرف فى الوقت الحالى أنا قائد فريق ممكن هدفه تنمية الإنسان و فى الوقت الحالى شغالين فى تأسيس الفريق خلال الـ 3 سنين اللى فاتت كنت شغال فى نشاط نادى التنمية البشرية فى مكتبة المنصورة و لا يزال مستمر إن شاء الله و هو نفسه اللى بيتطور ليتحول لفرق ممكن كنت متطوع فى برنامج خطوة لمستقبلنا 2008 2010 و ده كان تبع جمعية الشباب للسكان و التنمية اليونيسيف بنك باركليز كنت متطوع فى مشروع مشوارى نفس الجهات السابقة التفاصيل تلاقيها فى ع الرابط ده 100000451306517

السؤال: طيب الحمد لله خير ان شاء الله ربنا يكرمك ويوفقك فيها الجواب: الله يكرمك و يرفع قدرك

السؤال: بقالى فترة مش عارفه عنك حاجة عملت ايه ف النتيجة ودخلت كليه ايه معلش ع التاخير الجواب: ربنا يعزك الحمد لله أنا بخير دخلت حاسبات و معلومات

السؤال: جزاك الله خيراً على تفسيرك ممكن نكمل هنا لأنى معنديش رغبة إنى أفتح الفيس الأيام دى ؟ الجواب: و جزاك الله مثله لا بأس قولى الأسئلة اللى عندك و إن كان عندى إجاباتها أقولك

السؤال: كتاب غير حياتك ؟ الجواب: بالوصف ده مافيش إلا القرءان الكريم أى كتاب تانى كان له تأثير بنسب تتفاوت

السؤال: ها ياعمر كتبت خطة لحياتك ولا هتسيبها زي ما تمشي الجواب: عندى خطوط عريضة بس لسة هتتبلور إن شاء الله خلال السنة الجاية حاليا شغال على تقييم الذات بعدها قراءة الواقع بطريقة أفضل بعدها بلورة الأهداف و وضع الخطة إن شاء الله

السؤال: بس يا عمر التحليل السياسي له ناسه والمتخصصين في ذلك اعلم ذلك جيدا ولكن احدثك لماذا لا تعرض رأيك فهذا رأيك الشخصي من المؤكد ان لك رأي الجواب: أنا أتمهل فى العالم اللى جوّ دماغى الأفكار و الآراء مش زى بعضها فيه آراء قوية جدا أصحاب مكان و فيه آراء تانية مقيمة لكن ممكن تمشى لو جه أحسن منها بسهولة و فيه آراء تانية ضيوف بيقعدوا شوية لو عجبهم المكان بيقعدوا و يقيموا لو ماعجبهمش بيمشوا من سكات الآراء الضيوف دول بيتبنوا على تحليلات مباشرة و معلومات غير مؤكدة أحيانا أو ناقصة عشان كده ضيوف فآرائى السياسية كلها تقريبا من النوع الضيوف ده و لأنى مش مهتم بالسياسة فمش بهتم بالبحث عن المعلومات فيها و لا كلام من ده و مش بفكر فيها إلا الخواطر السريعة اللى تيجى ع البال أو لما أبقى مضطر مع الأحداث الكبرى بس بما أنها من النوع الضيوف فمش بعرضها على الناس بحب أتكلم فى اللى أنا متأكد منه و واثق فيه أكتر و الأسباب قلتها فى السؤال السابق مع ملاحظة إن مش السياسة بس اللى مش بتكلم فيها فمسألة إنى أسيب حاجات ماتكلمش فيها مسألة طبيعية عندى يعنى مش بحب أتكلم ف كل حاجة و مش لى رأى فى كل حاجة لأن مش كل حاجة تهمنى و مع ملاحظة إنى مش ناوى أستمر كده بالنسبة للسياسة مستنى لما أتجهز شوية الأول و بعدها أتكلم و أنا على بصيرة و دمتم سالمين و سامحنى على الرغى

السؤال: ليه يا عمر تتجنب الحديث في السياسة الجواب: مش عارف ليه كنت حاسس إنى هتزنق ف السؤال ده فى يوم من الأيام الحقيقة إن السياسة أصلا فى ذيل اهتماماتى من زمان جدا و أنا اتعلمت مابقاش بتكلم فى كل حاجة و لكن إنسان فنّه و طربه أما عن إن الناس كلها او معظمها يعنى دلوقتى بتتكلم فى السياسة فهم يعملوا اللى عاوزينه و أنا اعمل اللى عاوزه و ده مش إنكار لأهمية السياسة طبعا من ناحية تانية عندى قصور لسه فى تعلم و فهم التاريخ و الجغرافيا و بالتالى تحيليلى للمواقف السياسية هيبقى فيه سذاجة إلى حد ما من ناحية تالتة احنا بشكل عام عندنا أزمة معلومات صادقة و أنا ماعرفش أبنى أحكامى على معلومات مشكوك فيها من ناحية رابعة الفايدة اللى تطلع لما أركز على حاجات بفهم فيها أو ع الأقل بتعلم فيها و بحبها هتبقى أعظم بكتير جدا من إنى أتكلم في حاجة و لا بحبها و لا بفهم فيها من ناحية خامسة ربنا وهبنى مهارة فى الجدال و الحوار و عرض الأفكار و أنا بعتبر دى مسئولية كبيرة جدا لأنى لو أثرت على رأى حد بفكرة غلط ممكن تبقى مشكلة كبيرة جدا و أعتقد إن فيه أسباب تانية مش حاضرة فى ذهنى دلوقتى بس عموما دول كفاية

السؤال: فكرت يا عمر انك تعمل دبلومات او ما الي ذلك من الترقي في العلم بعد الجامعة الجواب: اه فكرت بالفعل بس لسة مادرستش الفكرة كويس

السؤال: من أول من استخدم الغازات السامة في الحروب الجواب: مش عارف مش مهتم

السؤال: كل واحد يتكلم شوية عن هواياته الجواب: القراءة التطوع التدريب الكلام مع الناس الكتابة

السؤال: خلينا ناخد رأيك حول كل من 1 ذاتــــك 2 د محمد مرسي علي فكره دا مش حديث سياسة الجواب: 1 ذاتى عندى قصور ذاتى عن فهمها عارف لما تبقى راكب قطار و شايف الشجر هو اللى بيتحرك ؟ كمان فى فهمنا لأنفسنا عندنا القصور ده فتصبح الصورة بتاعتنا عن نفسنا غير دقيقة عموما أنا بدأت اليومين دول أعمل تقييم ذاتى جديد ممكن لو سألتنى نفس السؤال بعد مايخلص إن شاء الله أقدر أجاوبك بسهولة

السؤال: قوم صلى العصر ياعمر وتعال ولا مش هتصلى هه قولى مش هتصلى الجواب: ههههههه ربنا يتقبل منى و منك و جزاك الله خيرا على التذكرة

السؤال: عارف يا عمر الابيات الي بعتهالك ديه كتبها سيدنا علي بن ابي طالب فلما قرأتها تعجبت جداا منها و اعتقد انها قبل الاسلام الجواب: على حد علمى إن نهج البلاغة مش كله صحيح النسبة للإمام على بن أبى طالب رضى الله عنه و أرضاه فأنا أميل لأن نسبها غير صحيحة له خاصة إن الإمام على أسلم فى عمر صغير جدا من ناحية تانية لما نشوف كان بيعامل السيدة فاطمة ازاى نعرف إنه لا يمكن يكون قال الكلام ده و لا ايه ؟

السؤال: ليه يا عمر عندك الارتباط بالانترنت وشبكات التواصل الاجتماعي خاصه ان واضح من اجاباتك انك تعمل كــ متطوع يعني بتهيألي انك لو فاضي مش هتقعد كل ده انا بهزر طبعا ياعمر جزاك الله خيرا الجواب: ههههههه جزاك الله مثله و زاد عليه عندى الارتباط ده فعلا لأنى برتاح مع الاختلاط بالناس بس مش بالشكل الحالى ده اليومين دول استثناء لأنى واخد اجازة لغاية يوم الخميس و لأنى بحاول أتعرف أكتر على الكلية و الناس اللى فيها اليومين دول

السؤال: فعلا هو هوس كما ذكرت طب تفسر بايه الاقبال الشديد علي كليات هندسة خاص الجواب: كذا عامل 1 كما ذكرت انت دلوقتى الـ هوس 2 الناس عندها حاجة نفسية طبيعية لتقبل المجتمع و احترامه فلما يبقى فيه احترام خاص للأطباء و المهندسين يبقى ده إغراء كبير جدا 3 عشان فرص العمل الصورة العامة عند طلبة الثانوية إن المهندسين سهل يشتغلوا و مرتباتهم محترمة بغض النظر بقى عن الواقع 4 لقلة المعرفة بالكليات التانية أصلا عندنا تسويق كبير لكليات الهندسة لكن مش عارفين نسوّق وسط الطلبة للكليات التانية كويس لسة بس ده واقع بدأ يتعدل و الحمد لله 5 لقلة التجارب و قلة المعرفة بالذات بيبقى الطالب أصلا ماجربش يشوف نفسه فى حاجة تانية فعاوز حاجة مضمونة و خلاص فى حين إنه ممكن يكون أصلا ماعندوش القدرات اللى تؤهله للطب و لا الهندسة 6 ضعف المهارات الحياتية و المهنية لأننا مش بنعلم الطلبة فى ثانوى إنهم يعتمدوا على نفسهم و يصنعوا الفرص اللى محتاجينها و من ناحية تانية أصلا مش بنعلمهم يواجهوا الواقع بتحدياته فبرضه عاوزين حاجة مضمونة 7 الأب و الأم بيبقوا أحيانا عندهم الهوس بتاع كليات القمة ده أكتر من الطلبة نفسهم و بالمناسبة أنا لا أنكر إن فيه كليات تتفوق على كليات تانية بس مش بالشكل الحالى ده و أعتقد إن فيه أسباب تانية برضه و الله أعلى و أعلم

السؤال: ولا تأمنن كيد النساء ولا تبح اليهن بسرٍ إنهن لذو فجرِ وما استطعت لا تبدي لهن مودة فتصبح في هم أحر من الجمرِ ساعد فإن السعد والشؤم في النساء وفي الخيلِ ثم الدور قد قيل في الأثرِ ماذا تري في هذه الابيات محمد الجواب: أولا الأبيات ظاهرة متصلة زى مانت شايف فالجزء الأخير مافهمتوش شايف فيها ظلم بيّن للمرأة بس أنا مش عاوز أطول فى الكلام و هحاول أختصر 1 مشكلة التعميم إنهن لذو فجر كلام باطل مش محتاج توضيح لبطلانه بيتهيألى 2 صحيح إن النساء عندهم قدرة على الكيد أكبر بس مش لازم يكون فى الشر يعنى و مش كل النساء و حتى لو كده فعند بعض الرجال خبث ليه نقصر الشر على النساء يعنى 3 لا تبدى لهن مودة ده مرض نفسى فى رأيى 4 أكيد اللى قال الكلام ده رجل شايف نفسه أفضل من النساء بحكم جنسه و ده مخالف للآية القرءانية العظيمة فاستجاب لهم ربهم أنى لا أضيع عمل عامل منكم من ذكر أو أنثى بعضكم من بعض آل عمران 195

السؤال: ليه يا عمر مفكرتش تدخل هندسة خاص حتي وان لم تكن رغبه ملحة عندك بس اكيد عن والديك الجواب: و لا هى رغبة ملحة عن والدىّ و لا حاجة نوعا ما الحمد لله بيعطونى حرية الاختيار و إن كانت والدتى فضلت فترة طويلة تقولى ادخل تربية يعنى الحمد لله الـ هَوَس بتاع كليات القمة و الكلام ده مش متمكن فى بيتنا و دمتم سالمين

السؤال: كان نفسك تدخل هندسة اوي الجواب: أبدا فى وقت من الأوقات كانت الرغبة التالتة عندى بس بعد شوية تفكير و حوارات بقت هى الرغبة الأولى و فضل جوايا صراع نفسى إذا كان التفكير ده سليم و لا لأ فى النهاية اطمنت لاختيارى فعلا و عن قناعة لكن ماكانتش أمنية كبيرة أو حلم عظيم مجرد تفكير واقعى و اختيار له بدائل أخرى

السؤال: أغْلَبْ مَشاكِلنا في الحَياة تَكون نَتيجـة لِ الجواب: أخطائنا

السؤال: ربنا يكرمك ياحبيبي اسيبك انا وان شاء الله بكرة لينا حوار مطول ومفصل مع بعض سلام عليكم الجواب: إن شاء الرحمن و عليكم السلام و رحمة الله وبركاته

السؤال: ياعم خلى بالك من نفسك بس وابقي كلمنى بكرة نتكللم شوية مع بعضك هفهمك على حاجات جميلة تهمك ولاتزعل ومن عينى الاتنين انت عارف انى شايف فيك حاجة لقدام ربنا يكرمك اعمر الجواب: ربنا يكرمك يا بشمهندس أنا مبسوط بمعرفتك و الله و كنت حابب أكلمك من امبارح أو النهاردة بس للأسف تركيزى كان ضايع يبقى لينا حوار بكرة إن شاء الله ربنا ييسر و أشكرك على ثقتك الغالية

السؤال: عمر ياسلطان هو انا اسيبك على الصفحة تيجى هنا يابنى ارحم شوية نفسك بقي مش هنشرلك مقالتك فى الصفحة بقي الجواب: هههههههههه أنا بقيت متعدد الاستخدامات خلى بالك أحسن تلاقينى قاعد عندكم فى الصالة بقى

السؤال: بانتظار شرح الخماسية الجواب: اه تمام بسم الله الرحمن الرحيم استحمل الطول معلش مبدئيا هم اتحولوا بقوا 7 منهم 3 رئيسية و 4 ثانوية بس مش هشرح الجديد هشرح القديم بما أن السؤال عليه هم عبارة عن 5 قيم الإيمان التوكل التوازن الاستمتاع التركيز كل قيمة منهم ليها مبادىء أو توجيهات مشتقة منها كالتالى 1 الإيمان أخلص النية لله عز و جل فى حياتك كلها و تذكر أن الدنيا تؤول إلى زوال فالأصل هو الآخرة اسع لتكون واحدا من جند الله الذين يملكون القوة و الالتزام التزم بالفروض ، تقرب بالنوافل مالم تشغلك عن الواجبات ساعد الآخرين امتلك قلبا سليما يصبر على البلاء و يشكر على النعمة 2 التوكل راجع النية ثم أحسن الاختيار موقنا أن الله يصلح العمل بقدرته إن شاء واجه الأمور بشجاعة إذا قصرت ، و أرح بالك إذا أديت ما عليك انصر الله ينصرك التزم 3 التوازن وازن بين حاجاتك فى الأربع جوانب الروحى العقلى المادى العاطفى وازن بين أدوارك فى الحياة مثل طالب متطوع كاتب ابن و أخ 4 الاستمتاع استمتع بالأمور البسيطة مثل شروق الشمس و كوب النسكافيه استمتع بأن لحياتك معنى و قيمة استمتع بدراسة ما تحبه و العمل فيما تحبه 5 التركيز عندما تعمل شيئا ركز علي عمله بإتقان و لا تشتت فى أشياء أخرى كالدراسة مع فتح الانترنت ركز معظم مجهودك على الأمور الأهم فى حياتك ده كده شرح المبادىء اللى كنت ماشى عليها ف الثانوية العامة دلوقتى الأمر تطور شوية عن كده بس الفكرة الأساسية إنى أفتكر القيم الرئيسية و هم بقى المفاتيح للمبادىء دى و المبادىء اللى لسة هكتشفها

السؤال: فى الموضوع ده بالذات حاسة إن الخيوط متلخبطة و مش عارفة أوصل لإجابة تريحنى الجواب: طيب قوليلى اللى ف بالك و أرد عليكى بتعليقى عليه قولى اللى ف بالك سواء كانت أفكار أو أسئلة لو تحبى تعبتيها ف رسالة أفضل زى ما تحبى

السؤال: امتي نقدر نشوف لعمر سلطان كتاب في المكتبات وهيكون في مجال التنمية او التدريب كما تحب ام مااذ الجواب: امتى ؟ ممكن خلال 5 سنوات من دلوقتى إن شاء الله فى مجال ايه ؟ فى التنمية الذاتية إن شاء الله و ممكن يعد فترة أطول يبقى فى الفكر و ربنا ييسر الخير

السؤال: خايف من الجامعة يا عمر ؟؟ كدراسة الجواب: الحمد لله لا

السؤال: تقول ايه لــ عمرو خالد بصدق واجابتك مفتوحه تشكره تذمه الجواب: جزاك الله خيرا النية موكلة إلى الله و الإنسان يخطىء و يصيب و كان له تأثير إيجابى كبير جدا على ده جزء من تفسير إجابتى

السؤال: هل شغل عقلك موضوع القدر ؟ الجواب: أجل و لا يزال أحيانا بس نظرتى الحالية معقدة بحيث لسة ماتبلورتش و لا أعرف أشرحها ازاى

السؤال: اسئلة هايفه بقي مع اني مش بحبها وهي مش هايفه اوي يعني انت بتعتز بنظارتك يا عمر ولا بتكسل تغيرها زي حلاتي الجواب: ههههههه بقالها معايا أقل من سنة المسألة مش اعتزاز بس الفكرة إنى أغيرها لما نسبة ضعف النظر تتغير لأن ساعتها لو ماغيرتهاش بعيش حالة من الصداع الدائم

السؤال: آها هكلمك ف موضوع كده بس لما أفضى الجواب: زى ما تحب و اهو الاسك مفتوح هيروح فين يعنى بس لو موضوع مناقشة يبقى الفيس أفضل

السؤال: هههههههههه انت عسل يا عمر والله والله انت انسان غالي اوي علي الجواب: ههههههه الله يكرمك طالما اللى بيقول الكلام ده ولد نبقى احنا تمام هههههههه طالما غالى عليك يبقى ادعيلى بقى معاك

السؤال: أنا أكبر منك بس مبسوطة جدآ إن في شباب بالدماغ دي ، كدت أفقد الأمل ف كل حاجة ، رجعتلي الأمل لما شفت الآسك بتاعك ، استمر الجواب: الله يرفع قدرك زى مارفعتى معنوياتى و لو عند حضرتك أسئلة من اللى تخلى الواحد يفكر دى أكون شاكرا

السؤال: انت ماخمنتيش انا ميـــــن الجواب: ههههههه التخمين ده حالة خاصة كده لما مثلا حد يعمل تعليق على حاجة لى ع الفيس و بعدها ألاقى سؤال ع أسك يحتمل يكون من نفس الشخص أو لما ألاقى أسئلة معينة معروف بالنسبة لى إنها عليها بصمة حد معين أعرفه أو لما حد يعمل لايك على إجابة بعدها ع طول يسأل ع حاجة ليها علاقة بالاجابة دى إنما دلوقتى و لا أعرف انت مين بس أحب أعرف يعنى و الله و يبقى لى الشرف يافندم

السؤال: قصدك كريم محمد هو محترم جدا ربنا ييسر الحال ياعمر انا متفق معاك جدا الجواب: كريم محمد مصطفى آه هو بس ع فكرة مش لازم يكون عندك منظمة كبيرة و ليها اسم على المشروع عشان يعمل صدى عند الناس لو الفكرة مميزة و عندك إبداع و عرفت تعمل تسويق مميز ممكن تبقى أفضل بكتير من مشروع تانى عليه شعار منظمة كبيرة

السؤال: مش فاهم مين كريم ومين عبدالله ع العموم انا بقصد كأسم فقط لا تمويل مجرد الاسم يُكسب لمشروعك التطوعي ثقة الناس والمتطوعين فهمتني الجواب: كريم و عبد الله زمايلى فى التطوع من زمان فتوقعت يكون السؤال من حد منهم قصدك إن مثلا اليونيسيف يكون داخل ف الموضوع أو كده ؟ آه هو قدام الناس بيفرق فعلا عن تجربة بس مش شرط تكون قيمته الحقيقية بنفس الشكل اللى الناس شايفاه بيها

السؤال: يعني شايف ان المشورعات التطوعية خيرية كانت او تنموية تصبح قوية اذ ما تتدعمت بجمعية او جهة ام ماذا ؟ الجواب: ناحية الدعم أو التمويل ؟ مش عارف لو انت كريم أو عبد الله تبقى تفهم أحسن منى فى الموضوع ده لو حد تانى فأنا مش بفهم ف موضوع التمويل ده كويس

السؤال: اذكر خطوات تتمنى ان تقوم بها لتحقق حلمك الجواب: خلينا نقول إنها مراحل مش خطوات و الفرق هو إن المرحلة بتبقى مدتها طويلة و تحتوى على مجموعة خطوات تفصيلية جواها الحمد لله عديت جزء كبير من مرحلة اكتشاف الذات و اللى بدأت من 5 سنوات أو أكتر و لسة مستمرة شوية كمان إن شاء الله عندنا كذلك مرحلة استعداد و دى عبارة عن تدريب قوى و خبرات خلال الجامعة إن شاء الله و معرفة أفضل بسوق العمل عندنا كذلك مرحلة بناء شبكة علاقات واسعة و قوية و هى ممكن نعتبرها جزء من الاستعداد فى الأصل مرحلة الانطلاق انطلاق فريق ممكن انطلاقى فى مجال التدريب مشروعات أخرى ملاحظة 1 بعد الانطلاق ده فى مراحل بقى من التطور بس لسة مش واضحة ف بالى حتى الآن ملاحظة 2 بما أنى كتبت مراحل فهى كما تلاحظ مش محددة كويس و ده طبيعى حاليا لأن كل مرحلة جواها شغل كبير و لسة ماتبلورتش ملاحظة 3 مش لازم تكون المراحل تمشى ورا بعضها ع التوالى ممكن أبدأ فى مرحلة و المرحلة التانية ماخلصتش لو ماكانوش يعتمدوا على بعض أنا بيتهيألى إنك لو سألتنى السؤال ده ف وقت تانى خلال الجامعة إن شاء الله هيبقى أحسن لأن دلوقتى بالذات الأمور عندى مش واضحة

السؤال: بتشوف ازاي المشروعات التطوعية ؟ الجواب: حاجة حلوة أوى السؤال مفتوح ممكن لو اتحدد أكتر أعرف أجاوب إجابة محددة اكتر

السؤال: فيما يبدو إنك نسيت تجاوب بقية السؤال طبعاً براحتك الجواب: ههههههه مانا قلت مش عارف اللى قلته ده كان ملاحظة شخصية مش إجابة السؤال

السؤال: اول كتاب قرأته كان ايه وازاي بدأت معاك القراءة الجواب: ياااااه كان ميكى جيب على ما أتذكر الحكاية كلها إنى لما كنت فى أولى ابتدائى كان أخويا الكبير بيقرأها و أنا مش عارف أعمل زيه فكنت متحمس جدا إنى أعرف ازاى أقرأ لدرجة إنى فضلت فترة كده مدكن قراءة اليُفط اللى ف الشوارع و كملت بعد كده ع المجلات و كده زى مجلة بلبل بعد ميكى جيب و بلبل جالنا مجموعة روايات رجل المستحيل و كنت فى رابعة ابتدائى تقريبا استمتعت بيها جدا بالذات وقتها بعد كده فى أولى إعدادى عملت اشتراك فى مكتبة مصر اللى ف المنصورة و بقيت أقرأ فى المعلومات الطرائف و نوادر العرب و كده و لكن بدأت برضه أبحث فى المعلومات العامة و كده و بقيت أتجول فى المكتبة و أقرأ الكتب اللى تجذبنى عناوينها و من وقتها بدأت تتوسع قراءتى فى مجالات مختلفة

السؤال: ترى ما سبب النسيان ؟ و كيف يمكن التغلب عليه ؟ الجواب: مش عارف بس تجربتى الخاصة إنى بحتفظ بأفكار و هموم كتير أوى فى دماغى ف نفس الوقت و مش بعطى اهتمام لحاجات كتير و بالتالى بنساها بسهولة جدا و كأنى بخفف الحمل يعنى

السؤال: سؤال على سبيل الترفيه ، هل حلمت حلم باللغة الإنجليزية ؟ الجواب: هههههههههه أنا أصلا مش بفتكر أحلامى اللى بالعربى هفتكر اللى بالانجليزى

السؤال: ليه يا عمر ما فكرتش تلتحق بمدينة زويل للعلوم والتكنولوجيا الجواب: اتعودت أفكر ليه آه قبل ما أفكر ليه لأ فبرغم شهرتها إلا إنى مالقيتش فيها اللى يخلينى أجرى وراها تقدر تقول إحساس و أنا اتعلمت قريب أسمع لإحساسى زى مابسمع لعقلى

السؤال: شايف ان التنمية البشرية بالنسبة لك هواية اما تخصص الجواب: خلينا أحسن نقول مجال التدريب عشان مش ببلع كلمة التنمية البشرية بسهولة اليومين دول و الحقيقة إنى مجتاج أعيد تفكير ف الموضوع ده تانى بعد دخول الجامعة إن شاء الله حتى الآن هى هواية فى طريقها إنها تبقى تخصص مع ملاحظة إنى بعشق التدريب و عندى شبه إدمان ليه حاليا

السؤال: رأيك ايه في الوضع القائم في مصر الجواب: لا تعليق

السؤال: ذكر الجواب: تمام أشكرك اسأل بقى براحتك

السؤال: تفتكر مين اكتر واحد ممكن تقوله انا اسف الجواب: والدتى و والدى

السؤال: عمر تفتكر ان ممكن ربنا يجمعنا تاني وبنفس العقلية والنفسية كميسيرين والي اي مدي انت شايف اكتر الناس اللي ماكنش يتفع يكونوا ضمن فريق الميسيرين الجواب: هههههههههه يابنى انت مصر تسألنى السؤال ده ليه ماهو أنا مش هقول ف العلن حكاية مين ماكانش ينفع يكونوا ميسرين و ماينفعش برضه أقولها فى السر عشان هتبقى غيبة يا شيخنا الفاضل شيخنا دى على سبيل الهزار أما عن اجتماعنا تانى معشر ميسيرى المهارات الحياتية فهو ممكن يحصل بس ماعتقدش إن كلنا هنجتمع و لكن جزء مننا ممكن أما عن بنفس العقلية فهى أمر نسبى فينا حاجات مغروسة فى شخصياتنا ماعتقدش إنها اتغيرت أو إن سهل تتغير و فيه حاجات تانية بتتغير أكيد بس أنا لسة قصير و منظرى وحش كده لما بمشى معاك انت و كريم

السؤال: لا كمثلي انا يعني تعني كثلي انا لا تعرف من انا الجواب: اهاااا ماشى يا فندم على راحتك بس أفهم طيب أستخدم صيغة المذكر و لا المؤنث ؟ بدل ما أقعد كل شوية أكتب الياء الاحتياطية ى

السؤال: بتشعر بضيقة من الموقع هذا لانه لا يُظهر احيانا من يعرض عليك ما يسألك اياه كمثــلي انـــا يعني الجواب: هههههههه كنت كذلك لدرجة إنى كنت قفلت الاختيار ده بس بعدها فكرت إن بعض الناس ممكن تشعر بالحرج فخليتها مفتوحة و بقيت أتقبل الحكاية دى و أحيانا أخمن مين اللى بيسأل هى المشكلة الحقيقية عندى بقى إنى ممكن أفهم الجملة الواحدة بأكتر من طريقة فببقى محتاج أعرف مين اللى بيسأل أحيانا عشان أعرف هو قصده ايه من السؤال المهم يعنى إن حضرتك بتشعر ى بالضيق م الحكاية دى و مش بتحس ى بأخوك ى المواطن ليه

السؤال: لو انك علمت انك من اهل الجنه ماذا ستفعل ؟ الجواب: إجابة نموذجية أسعى لإنى أكون من أهل الفردوس إجابة واقعية مش عارف يعنى نفسى تكون فى الحالة دى هى الإجابة النموذجية اللى تحصل بس السؤال بتاع لو ده مش بعرف أجاوب عليه بسهولة لأن أحوال النفس بتتغير